stanford-oval/wikipedia huggingface dataset:
Suuri Suomalainen Derby

Suuri Suomalainen Derby on Vermon raviradalla vuosittain syksyllä järjestettävä 4-vuotiaiden lämminveristen suurkilpailu. Derbyn alkaessa vuonna 1970 kilpailupaikkana oli Käpylän ravirata.
Kilpailu juostaan autolähetyksellä 2600 metrin matkalla. Suuren Suomalaisen Derbyn kilpailuennätyksen juoksi Lightning Stride vuonna 2024 ajalla 1.12,5.
Derby on ennakkomaksullinen kilpailu, johon hevoset ilmoitetaan 1-vuotiaana varsana. Ilmoittautumisen jälkeen hevosesta maksetaan osallistumismaksuja aina nelivuotiskauden kesään asti. Maksueriä on seitsemän, summaltaan yhteensä 500 euroa. Kilpailun karsintoihin ovat oikeutettuja osallistumaan hevoset, jotka on maksettu kaikki maksuerät. Elokuussa ajettavista karsintalähdöistä selviää 12 hevosta syyskuun alkupuolen finaaliin. Vuonna 2016 Suuren Suomalaisen Derbyn ykköspalkinto oli 125 000 euroa, yhteensä finaalissa maksettiin palkintoja 220 000 euroa. Summa koostuu ennakkomaksujen lisäksi järjestävän radan sekä Suomen Hippoksen rahoituksesta.
Suuren Suomalaisen Derbyn voittajat 1970–2024

| Vuosi | Voittaja | Ohjastaja | Voittoaika |
| --- | --- | --- | --- |
| 1970 | Casa | Erik Skutnabb | 26,6 |
| 1971 | Lady Speed | Risto Andersson | 27,0 |
| 1972 | Ramona | Hannu Rantavaara | 24,3 |
| 1973 | Star Speed | Antti Hannula | 26,9 |
| 1974 | Butch Girl | Matti Mäkilä | 24,2 |
| 1975 | Pamela Song | Teuvo Väistö | 24,7 |
| 1976 | Asessori | Eero Kasurinen | 23,9 |
| 1977 | Viking Way | Pekka Korpi | 24,5 |
| 1978 | Leo Frosty | Pekka Korpi | 21,1 |
| 1979 | Goljat | Matti Kaipala | 20,6 |
| 1980 | Billy The Kid | Harri Hyytiäinen | 18,3 |
| 1981 | Viking Fakir | Heikki Korpi | 19,8 |
| 1982 | Valentino | Ilkka Korpi | 19,3 |
| 1983 | My Mint | Hannu Nyman | 18,5 |
| 1984 | Sir Herman | Pentti Salmela | 18,0 |
| 1985 | Jimi Boy | Jarmo Hoffren | 19,7 |
| 1986 | Black Laukko | Ilkka Korpi | 17,3 |
| 1987 | Speedy Butch | Ari Hartikainen | 17,7 |
| 1988 | Dynamite Laukko | Ari Hartikainen | 17,2 |
| 1989 | Midnight Rocky | Aki Järvinen | 17,3 |
| 1990 | Finn Fever | Ari Kela | 17,2 |
| 1991 | Born Quick | Tommy Hanne | 16,4 |
| 1992 | Houston Laukko | Pekka Yli-Houhala | 16,2 |
| 1993 | Ebony Eyes | Jorma Kontio | 15,9 |
| 1994 | Silver Game | Jorma Kontio | 17,4 |
| 1995 | BWT Aeroplane | Ari Kela | 15,1 |
| 1996 | Louise Laukko | Jorma Kontio | 15,0 |
| 1997 | Edu's Speedy | Jorma Kontio | 15,8 |
| 1998 | Incognito Kemp |  Markku Nieminen | 16,4 |
| 1999 | Obelix Laukko | Jorma Kontio | 14,9 |
| 2000 | BWT Magic | Ahti Antti-Roiko | 15,5 |
| 2001 | Lovely Kemp |  Markku Nieminen | 16,2 |
| 2002 | Don Giovanni |  Markku Nieminen | 16,2 |
| 2003 | Cold Hard Wind | Veijo Heiskanen | 15,6 |
| 2004 | Funky Ride | Tuomas Korvenoja | 16,8 |
| 2005 | Passionate Kemp |  Markku Nieminen | 14,7 |
| 2006 | Quicksilver Kemp | Juha Utala | 15,3 |
| 2007 | Photocopy | Jorma Kontio | 15,0 |
| 2008 | Ribaude | Harri Koivunen | 14,4 |
| 2009 | Target Hoss | Jorma Kontio | 14,8 |
| 2010 | Express Type | Harri Koivunen | 14,8 |
| 2011 | Seabiscuit | Jorma Kontio | 14,1 |
| 2012 | Brad De Veluwe | Tuomas Korvenoja | 14,8 |
| 2013 | Quite an Avenger |  Markku Nieminen | 13,7 |
| 2014 | Jonesy | Tuomas Korvenoja | 13,2 |
| 2015 | Fabrice Duo | Pekka Korpi | 14,4 |
| 2016 | Elian Web | Janne Soronen | 14,8 |
| 2017 | Benjamin Evo | Veijo Heiskanen | 13,3 |
| 2018 | Hachiko De Veluwe | Jorma Kontio | 13,3 |
| 2019 | Graceful Swamp | Ari Moilanen | 13,2 |
| 2020 | Mascate Match | Pekka Korpi | 13,4 |
| 2021 | Magical Princess | Pekka Korpi | 13,7 |
| 2022 | Dusktodawn Boogie | Kenneth Danielsen | 13,2 |
| 2023 | Crepe Match | Olli Koivunen | 13,6 |
| 2024 | Lightning Stride | Santtu Raitala | 12,5 |
Aiheesta muualla

Suuri Suomalainen Derby Vermon sivuilla (Arkistoitu – Internet Archive)
Valkiainen

Valkiainen voi tarkoittaa seuraavia maantieteellisiä kohteita:
Valkiainen, vesialue Kihniöllä
Valkiainen, järvi Kotajärvellä Kiimingissä
Valkiainen, järvi Kiimingissä
Valkiainen, järvi Lestijärvellä
Valkiainen, lampi Mikkelissä lähellä Kuomiokoskea
Valkiainen, järvi Jokikokon kylässä Oulussa
Valkiainen, järvi Karahkan kylässä Oulussa
Valkiainen, järvi Pudasjärven Tirmonperällä
Valkiainen, järvi Taivalkoskella
Valkiainen, järvi Virroilla.
Suuri Sosialidemokraattisen työväen kokous

Kokouspaikkana toiminut Koiton talo Helsingin keskustassa.
Suuri Sosialidemokraattisen työväen kokous oli Helsingissä Koiton talolla 5. marraskuuta 1918 pidetty Suomen sosialidemokraattisen puolueen kokous, jossa sen toiminta järjestettiin uudelleen saman vuoden toukokuussa päättyneen sisällissodan jälkeen. Kokouksessa valittiin väliaikainen puoluetoimikunta, sekä esitettiin neljä julkilausumaa, joissa vaadittiin muun muassa eduskunnan ja hallituksen eroa sekä uusia vaaleja.
Taustaa

Toukokuussa 1918 punaisten tappioon päättyneen sisällissodan jälkeen sosialidemokraattisen puolueen toiminta oli käytännössä kokonaan lamaantunut. Esimerkiksi puolueen kaikki eduskuntaryhmän jäsenet olivat Matti Paasivuorta lukuun ottamatta joko vankileireillä, maanpaossa tai surmattuina. SDP:n toimintaa oli kuitenkin pääkaupungissa ryhdytty elvyttämään jo heti 14. huhtikuuta päättyneen Helsingin valtauksen jälkeen. Kun valkoinen armeija ja saksalaiset joukot olivat saaneet kaupungin haltuunsa perjantain ja lauantain aikana, kokoontuivat Helsinkiin jääneet sosiaalidemokraatit ensimmäistä kertaa jo sunnuntai-iltana. Tämän jälkeen maanalaisia kokouksia jatkettiin koko kevään ja kesän ajan. Jo huhtikuun lopussa perustettiin Kustannusosakeyhtiö Kansanvalta, joka toukokuussa onnistui julkaisemaan Suomen Sosialidemokraatin näytenumeron ja säännöllisesti se alkoi ilmestymään uuden painolain myötä syyskuun puolivälissä. Kevään aikana perustettiin lisäksi muun muassa lakiasiaintoimisto auttamaan valtiorikosoikeuden  tuomittaviksi joutuvia punakaartilaisia sekä Suomen Työläisten Avustuskomitea, joka ryhtyi keräämään varoja punakaartilaisten hädänalaisille perheille. Eduskunnan kokoontuessa toukokuussa ensimmäistä kertaa sisällissodan jälkeen, oli Paasivuori yleensä ainoa mukana ollut sosiaalidemokraattien kansanedustaja. Hän osallistui eduskuntatyöhön muun muassa esittämällä Väinö Tannerin laatimia vetoomuksia teloituksia ja vankileirien kauhistuttavia oloja vastaan.
Kesäkuun lopussa Helsingissä pidettiin valtakunnallinen Kulutusosuuskuntien Keskusliiton kokous, jonka yhteydessä järjestettiin myös salainen "poliittinen neuvottelukokous". Siinä eri puolilta maata saapuneille edustajille tehtiin selkoa SDP:n ja työväenliikkeen tilanteesta sekä annettiin ohjeita tulevaa toimintaa varten. Syyskuun lopulla puolestaan Helsingin Kaleva-teatteriin kutsuttiin koolle paikallinen työväenkokous, jossa valittiin Helsingin väliaikainen sosialidemokraattisen kunnallistoimikunta sekä tehtiin päätös osallistumisesta vuodenvaihteessa pidettäviin kunnallisvaaleihin. Vastaava valtakunnallinen kokous puoluetoiminnan uudelleenkäynnistämiseksi päätettiin järjestää Koiton talossa 5. marraskuuta 1918.
Kokous

Koiton talossa järjestetyn kokouksen epävirallisena puheenjohtajana toimi Suomen Sosialidemokraatin päätoimittaja Hannes Ryömä. Hän alusti keskustelun pitämällä katsauksen Suomen työväenliikkeen valtiollisen toiminnan historiaan, tähdentäen samalla parlamentarismin olevan ainoa oikea tie ja varoitti lisäksi kokousedustajia bolševismista. Alustuksensa päätteeksi Ryömä esitti kolme pontta, jotka kokous yksimielisesti hyväksyi. Kaksi ensimmäistä olivat vaatimukset eduskunnan ja hallituksen erosta sekä uusien vaalien järjestämisestä ja väliaikaisen hallituksen asettamisesta. Kolmannessa ponnessa uutta hallitusta vaadittiin hankkimaan vielä puuttuneet tunnustukset Suomen itsenäisyydelle, poistamaan saksalaiset sotajoukot maasta, kumoamaan työväenliiketta vastaan suunnatut lait sekä aloittamaan yleinen poliittisten vankien vapauttaminen ja sisällissodan aikana tehtyjen väkivallantekojen tutkiminen ja syytteellepano. Neljäntenä hyväksyttiin vielä erään kokousedustajan esittämä ponsi, jossa vaadittiin eri yhteiskuntaluokkien muodostamien aseellisten joukkojen toiminnan kieltämistä.
Hannes Ryömän alustuksen jälkeen kokous asetti väliaikaisen puoluetoimikunnan, johon valittiin Väinö Tanner (pj.), Matti Paasivuori (vpj.), Väinö Hupli (siht.), Hannes Ryömä, Alpo Halme, J. W. Keto ja Hannes Stolt sekä varajäseniksi Väinö Hakkila, Väinö Voionmaa, Reinhold Sventorzetski, Emil Leino ja Mikko Ampuja. Puoluetoimikunnalla ei kuitenkaan ollut mitään laillisia valtuuksia, vaan sen tehtävänä oli väliaikaisena elimenä käynnistää puoluetoiminta uudelleen, kunnes ylimääräinen puoluekokous järjestettäisiin myöhemmin joulukuussa.
Valkiaisjärvi

Valkiaisjärvi voi tarkoittaa seuraavia maantieteellisiä kohteita:
Valkiaisjärvi, järvi Limingassa
Valkiaisjärvi, järvi Oulussa
Valkiaisjärvi, järvi Rantsilassa
Valkiaisjärvi, järvi Siikajoella
Valkiaisjärvi, järvi Utajärvellä
Valkiainen (Karahka)

| Valkiainen |
| --- | --- |
 Valkiaista nähtynä etelärannalta kohti itää
Valtiot:  Suomi 
Paikkakunta:  Karahka, Ylikiiminki, Oulu
Koordinaatit:  65°00′27″N, 26°04′21″E
Mittaustietoja
Pinnankorkeus:  67,2 m
Rantaviiva:  2,3 km
Pinta-ala:  0,22 km²
Keskisyvyys:  1,5 m
 fiValkiainen 
Valkiainen, useasti myös Valkeinen[lähde? ], on järvi Karahkan kylässä Ylikiimingin kaupunginosassa Oulussa Pohjois-Pohjanmaalla. Kiiminkijoen vesistöalueeseen kuuluva Valkiainen sijaitsee noin kolmen kilometrin päässä Ylikiimingin taajamasta lounaaseen ja runsaan kilometrin päässä Karahkan kylän länsipuolella.
Valkiainen on suoperäinen, mutapohjainen, matala ja rehevöityvä järvi, jonka keskisyvyys on vain noin 1,5 metriä. Järven pohjalle on kertynyt runsaasti humusta, joka muodostaa paksun ja upottavan kerroksen. Humuskerroksen paksuus vaihtelee järven eri osissa. Humus on peräisin järveen laskevista suo-ojista. Järvi laskee suomaaston läpi puroa pitkin Karahkanjärveen ja edelleen Vepsänjokeen.
Järven kalakantaan kuuluvat pääasiassa särjet, hauet ja ahvenet, mutta siinä on myös pieni kiiskikanta. Järven roskakalakantaa on pyritty vähentämään verkkokalastuksella.
Järven etelärannalla on epävirallinen yleinen uimaranta, jota paikallinen kylätoimikunta ja kunnan vapaa-aikatoimisto ovat kunnostaneet. 1990-luvulla uimarantaa parannettiin peittämällä rantakaislikkoa hiekalla, ja myöhemmin rannalle rakennettiin pieni pukusuoja.
Kesäasunnot ovat keskittyneet pääasiassa kiinteän maaperän alueille järven etelä- ja pohjoisrannoille.
Ukrainan Fed Cup -joukkue

| 0 | 1 | 2 |
| --- | --- | --- |
Ukrainan Fed Cup -joukkue
Kapteeni: Mihail Filima
ITF-ranking: 22.
Ensimmäinen vuosi: 1993
Vuodet: 27
Maaottelut (V–T): 93 (52–41)
Vuodet maailmanlohkossa: 8
Päivitetty: 26.2.2019
Ukrainan Fed Cup -joukkue edustaa Ukrainaa Fed Cupissa. Se toimii Ukrainan tennisliiton alaisuudessa. Ukraina osallistui Fed Cupiin ensimmäisen kerran itsenäisenä valtiona vuonna 1993, johon asti he olivat edustaneet Neuvostoliittoa. Kaiken kaikkiaan Ukraina on pelannut 93 maaottelua, joista voittanut 52 ja hävinnyt 41. Se pelasi maailmanlohkossa ensimmäisen kerran vuonna 2010.
Vuoden 2019 Fed Cupissa pelanneet

Marta Kostjuk
Dajana Jastremska
Nadija Kitšenok
Kateryna Kozlova
Lesja Tsurenko
Turkin Grand Prix 2010

|  Turkin Grand Prix 2010  |
| --- | --- |
 7. osakilpailu 19 osakilpailusta kaudella 2010. 

Päivämäärä:  30. toukokuuta 2010
Sijainti:  Istanbul Park, Istanbul, Turkki
Ratatyyppi:  Moottorirata
Radan pituus:  5,340 km
Kilpailun pituus:  58 kierrosta, 309,720 km
Sää:   Puolipilvinen
Paalupaikka
Kuljettaja:   Mark Webber   (Red Bull)
Paaluaika:  1.26,295
Palkintokoroke
Voittaja:   Lewis Hamilton   (McLaren)
Toinen:   Jenson Button   (McLaren)
Kolmas:   Mark Webber   (Red Bull)
Nopein kierros
Kuljettaja:   Vitali Petrov   (Renault)
Kierrosaika:  1.29,165 (kierroksella 57)
Turkin Grand Prix 2010 oli Formula 1 -kauden 2010 seitsemäs osakilpailu, joka kilpailtiin 30. toukokuuta Istanbul Parkin moottoriradalla. McLaren otti kilpailussa kaksoisvoiton siirtyen samalla MM-pisteissä kärkeen. Kisaa johtaneet Red Bull -kuskit törmäsivät toisiinsa kaksoisjohdossa ja Sebastian Vettel joutui keskeyttämään. Kolarin jälkeen Vettel näytteli paljon puhuvia eleitä (pyöritti sormeaan ohimolla), jotka viittaisivat siihen, että Webber olisi ollut syypää kolariin. Kolarista moni antoi oman mielipiteensä, ja ne vaihtelivat paljon.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  Lewis Hamilton | McLaren-Mercedes | 58 | 1.28.47,620 | 2 | 25 |
| 2 | 1 |  Jenson Button | McLaren-Mercedes | 58 | +2,645 | 4 | 18 |
| 3 | 6 |  Mark Webber | Red Bull-Renault | 58 | +24,285 | 1 | 15 |
| 4 | 3 |  Michael Schumacher | Mercedes | 58 | +31,110 | 5 | 12 |
| 5 | 4 |  Nico Rosberg | Mercedes | 58 | +32,266 | 6 | 10 |
| 6 | 11 |  Robert Kubica | Renault | 58 | +32,824 | 7 | 8 |
| 7 | 7 |  Felipe Massa | Ferrari | 58 | +36,635 | 8 | 6 |
| 8 | 8 |  Fernando Alonso | Ferrari | 58 | +46,544 | 12 | 4 |
| 9 | 14 |  Adrian Sutil | Force India-Mercedes | 58 | +49,029 | 11 | 2 |
| 10 | 23 |  Kamui Kobayashi | Sauber-Ferrari | 58 | +1.05,650 | 10 | 1 |
| 11 | 22 |  Pedro de la Rosa | Sauber-Ferrari | 58 | +1.05,944 | 13 |  |
| 12 | 17 |  Jaime Alguersuari | Toro Rosso-Ferrari | 58 | +1.07,800 | 16 |  |
| 13 | 15 |  Vitantonio Liuzzi | Force India-Mercedes | 57 | +1 krs. | 18 |  |
| 14 | 9 |  Rubens Barrichello | Williams-Cosworth | 57 | +1 krs. | 15 |  |
| 15 | 12 |  Vitali Petrov | Renault | 57 | +1 krs. | 9 |  |
| 16 | 16 |  Sébastien Buemi | Toro Rosso-Ferrari | 57 | +1 krs. | 14 |  |
| 17 | 10 |  Nico Hülkenberg | Williams-Cosworth | 57 | +1 krs. | 17 |  |
| 18 | 24 |  Timo Glock | Virgin-Cosworth | 55 | +3 krs. | 21 |  |
| 19 | 25 |  Lucas di Grassi | Virgin-Cosworth | 55 | +3 krs. | 23 |  |
| 20 | 20 |  Karun Chandhok | HRT-Cosworth | 52 | Polttoaineen syöttö | 24 |  |
| Kesk. | 21 |  Bruno Senna | HRT-Cosworth | 46 | Polttoaineen syöttö | 22 |  |
| Kesk. | 5 |  Sebastian Vettel | Red Bull-Renault | 39 | Kolari | 3 |  |
| Kesk. | 19 |  Heikki Kovalainen | Lotus-Cosworth | 33 | Hydrauliikka | 20 |  |
| Kesk. | 18 |  Jarno Trulli | Lotus-Cosworth | 32 | Hydrauliikka | 19 |  |
Lähde:
Son Chae-young

| Chaeyoung> 손채영 |
| --- | --- |
 Chaeyoung tammikuussa 2019
Henkilötiedot
Koko nimi:  Son Chae-young
Syntynyt: 23. huhtikuuta 1999 (ikä 25) Soul, Korean tasavalta
Ammatti:  laulaja, räppäri, lauluntekijä
Muusikko
Taiteilijanimi:  Chaeyoung
Laulukielet:  korea, japani, englanti
Aktiivisena:  2015-
Tyylilajit:  k-pop
Yhtyeet:  Twice
Levy-yhtiöt:  JYP Entertainment
 Nimikirjoitus
  [ Muokkaa Wikidatassa ] [ ohje ]  
Son Chae-young (hangul: 손채영; hanja: 孫彩瑛; uudistettu latinisaatio: Son Chae-yeong; s. 23. huhtikuuta 1999 Soul, Etelä-Korea) on eteläkorealainen laulaja ja lauluntekijä. Hän on Twice-yhtyeen räppäri ja vokalisti sekä sen toiseksi nuorin jäsen.
Elämäkerta

Hänet valittiin Twice-yhtyeen jäseneksi Sixteen-tositelevisio-ohjelman kilpailun perusteella.
Chaeyoung ja yhtyeen toinen jäsen Tzuyu valmistuivat vuonna 2019 Hanlimin taiteellisesta koulusta Soulista.
Kirjat

Yes, I am Chaeyoung (valokuvakirja, 20.2.2023)
Diskografia

| Vuosi | Kappale | Albumi | Yhteistyössä | Viitteet |
| --- | --- | --- | --- | --- |
| 2016 | "Precious Love" | Page Two | J.Y. Park |  |
| 2017 | "Eyes, Eyes, Eyes" | Signal | Jihyo |  |
| 2017 | "Missing U" | Twicetagram | Earattack, Dahyun |  |
| 2017 | "Don't Give Up" | Twicetagram |  |  |
| 2018 | "Sweet Talker" | What Is Love? | Jeongyeon |  |
| 2018 | "Young & Wild" | Yes or Yes | Kim Hyun-yoo |  |
| 2019 | "Strawberry" | Fancy You | Kim Eun-su |  |
| 2019 | "21:29" | Feel Special | Kaikki Twicen jäsenet |  |
| 2019 | "How U Doin'" | &Twice | Risa Horie |  |
| 2020 | "Sweet Summer Day" | More & More | Jeongyeon |  |
| 2020 | "Handle It" | Eyes Wide Open |  |  |
| 2021 | ”The Feels” (koreankielinen versio) | Formula of Love: O+T=＜3 |  |  |
| 2022 | ”Basics” | Between 1&2 |  |  |
| 2024 | ”Rush” | With You-th |  |  |
Filmografia

Sixteen (2015)
Suwon K-pop Super Concert (2016)
Saturday Night Live (2016)
Battle Trip (2019)
Hometown Report (2020)
Aiheesta muualla

Kuvia tai muita tiedostoja aiheesta Son Chae-young Wikimedia Commonsissa
Son Chae-young Internet Movie Databasessa. (englanniksi)
MyDramalist-sivustolla (englanniksi)
Unelmakuolema

| Unelmakuolema |
| --- | --- |

Kirjailija:  Leena Krohn
Kieli:  suomi
Genre:  romaani
Kustantaja:  Teos
Julkaistu:  2004
Ulkoasu:  sidottu
Sivumäärä:  216
ISBN:  951-851-028-8
Löydä lisää kirjojaKirjallisuuden teemasivulta
Unelmakuolema on Leena Krohnin vuonna 2004 ilmestynyt romaani.
Aiheesta muualla

Markku Soikkeli: Kuolema on brandi ja taide enää tekoja. Satakunnan kansa 2004.
Jyrki Vuori: Tiet uneen ja kuolemaan. Turun sanomat 12.11.2004.
Hannu Kylkisalo: Käymään vaan, tänne tullaan eikä olemaan…. Vantaan Lauri 17.11.2004.
Sovinto (elokuva)

| Sovinto/ Sikalat> Svinalängorna |
| --- | --- |

Ohjaaja:  Pernilla August
Käsikirjoittaja:   Pernilla August  Lolita Ray 
Tuottaja:   Helena Danielsson  Ralf Karlsson 
Säveltäjä:   Magnus Jarlbo  Sebastian Öberg 
Kuvaaja:  Erik Molberg Hansen
Leikkaaja:  Åsa Mossberg
Tuotantosuunnittelija:  Anna Asp
Pukusuunnittelija:  Kicki Ilander
Pääosat:   Noomi Rapace  Outi Mäenpää  Ville Virtanen  Ola Rapace  Tehilla Blad 
Valmistustiedot
Valmistusmaa:  Ruotsi
Tuotantoyhtiö:  Spice Entertainment
Levittäjä:  Nordisk Film
Ensi-ilta:   2011 (Ruotsi)  11. maaliskuuta 2011 (Suomi) 
Kesto:  99 min
Alkuperäiskieli:   ruotsi  suomi 
Aiheesta muualla
Virallinen sivusto
IMDb 
Elonet
AllMovie
Svensk Filmdatabas
Infobox OKVirheellinen NIMI-arvo: 
Sovinto, myös Sikalat (Svinalängorna), on Pernilla Augustin ohjaama, vuonna 2010 ensi-iltansa saanut siirtolaisuusaiheinen elokuva, joka perustuu Ruotsissa paljon huomiota saaneeseen Susanna Alakosken kirjaan Sikalat.
Juoni

Elokuva alkaa kuvaksella keski-ikäisen Leenan (Noomi Rapace) auvoisesta perhe-elämästä miehensä Johanin (Ola Rapace) ja heidän kahden pienen tyttärensä kanssa. Leena saa puhelinsoiton äidiltään, josta Leena ei ole kuullut vuosiin. Tyrmistyneenä hän sulkee puhelimen, mutta pian soittaa hoitaja sairaalasta, jossa äitiä hoidetaan. Saattohoitovaiheessa oleva äiti pyytää tytärtä käymään.
Asia on vaikea Leenalle, joka on sulkenut äidin niin omasta kuin perheensäkin elämästä, mutta puoliso saa hänet suostumaan tapaamiseen. Koko perhe lähtee matkaan.
Syy Leenan torjuvaan käyttäytymiseen avautuu 1970-luvulle sijoittuvien takaumien kautta. Moilasen perheen tytär  pikku-Leena (Tehilla Blad) muuttaa vuokralähiöön siivoojaäitinsä (Outi Mäenpää) ja tehdastyöläisen isänsä Kimmon (Ville Virtanen) kanssa. Lisäksi Leenalla on pikkuveli Sakari (Junior Blad). Äidilläkin on alkoholiongelmia, mutta isältä käyttö riistäytyy käsistä. Leenaa auttaa integroitumaan ruotsalaiseen yhteiskuntaan uintiharrastus, jossa hän pian osoittaa kykynsä. Leena ystävystyy naapurintytön kanssa ja hankkii taskurahaa auttamalla äitiään rikkaiden kotien siivoamisessa.
Kun Sakari ei aina ilmesty kouluun, sosiaaliviranomaiset tulevat kotikäynnille. Leena joutuu siivoamaan myös kotona, jopa pidättelykykynsä menettäneen isän ulosteita. Kimmon käyttäydyttyä kerran väkivaltaisesti vaimoaan kohtaan poliisi hakee isän, ja lapset otetaan huostaan.
Nykyajassa Leena syyttää äitiään Sakarin myöhemmästä kuolemasta huumeisiin ja tulkitsee kuoleman itsemurhaksi. Äiti pyytää Leenaa hautaamaan hänet aiemmin kuolleen isän viereen ja antaa Leenalle kotinsa avaimet. Käynti lapsuudenkodissa nostaa Leenassa pintaan tuskallisia muistoja. Kun tieto äidin kuolemasta tulee, Leena puhkeaa lohduttomaan itkuun.
Palkinnot ja tunnustukset

Venetsian elokuvajuhlilla ohjaaja Pernilla August sai kaksi palkintoa, Unescon tukeman The Cristopher D. Smithers Foundation's Ambassador of Hope Award -palkinnon ja kriitikkojen palkinnon. Hampurin elokuvajuhlilla ohjaaja sai ulkomaisen lehdistön edustajien palkinnon. Elokuva ja sen tekijät palkittiin useilla Guldbagge-palkinnoilla; parhaasta naissivuosasta palkittiin Outi Mäenpää. Sovinto sai Pohjoismaiden neuvoston vuoden 2011 elokuvapalkinnon.
Ruotsi valitsi Sovinnon maan Oscar-ehdokkaaksi.
Arvioita

Episodin Siru Vallealan mukaan vanhempien alkoholismin ja väkivaltaisen käytöksen aiheuttamat henkiset kärsimykset viattomille perheenjäsenille ovat sinänsä monien draamaelokuvien peruskauraa, mutta Augustin käsittelyssä aiheesta irtoaa uutta energiaa. Näyttelijäkonkari August kokeilee hänen nähdäkseen ohjaajan roolia menestyksellisesti. Herkkä, näyttelijöille paljon vapautta antava ohjaus kehystää nuoren tytön kasvutarinaa, kommentoi Valleala ja toteaa, että ihmismielen kerroksittaisuus ja piiloon painamisen taito tuodaan Sovinnossa kiehtovasti esille. Leena on suojakuorensa alla pohjimmiltaan sama, kauheita kokenut lapsi.
Täytyy sanoa, että harvoin näkee näin luontevasti takaumien varassa etenevää kerrontaa, totesi Uuden Suomen Mikko Piela ensi-ilta-arviossaan. Näyttelijäntyö on niin laadukasta, että useampiakin roolitöitä kuin Pernilla August ja Outi Mäenpää olisi Pielasta voinut palkita.
Aiheesta muualla

Finnkino: Sovinto (Arkistoitu – Internet Archive)
Valenssi (kielitiede)

Valenssi kielitieteessä viittaa siihen, kuinka monta argumenttia jokin tietty verbi hallitsee. Verbin kanssa tulee käyttää kaikkia näitä argumentteja, jotta lauseesta tulee kieliopillisesti täydellinen. Valenssi liittyy läheisesti verbien transitiivisuuteen, mutta siinä missä transitiivisuus keskittyy suoriin ja epäsuoriin objekteihin, valenssi kattaa myös lauseen ne subjektit, objektit ja pre- tai postpositiolauseet, joita verbi hallitsee.
Valenssin merkitys kielitieteessä on johdettu kemiasta, jossa se viittaa atomien sidosten lukumäärään. Valenssilla tarkoitetaan verbin kykyä hallita tiettyä määrää erilaisia substantiivilausekkeita. Monovalentit verbit (esimerkiksi ”nukkua”) eivät saa suoraa objektia (*”Hän nukkui univelan.”). Divalentit verbit hallitsevat kahta argumenttia (”syödä”, ”lukea”). Trivalentit verbit taas hallitsevat kolmea argumenttia (esimerkiksi verbi ”antaa”, jolla on kolme argumenttia: antaja, annettu asia sekä saaja).
Avalentti verbi ei hallitse yhtään argumenttia. Esimerkiksi verbi ”sataa” voi olla monovalentti (”Sataa vettä.”) mutta se voi myös redusoitua avalentiksi (”Sataa.”). Avalenteiksi luetaan myös verbit, joiden ainoa argumentti on muodollinen subjekti (täytesana), esimerkiksi engl. it rains, ’sataa’.
Vaikka valenssi liittyy transitiivisuuteen, eivät ne ole yksi yhteen sama asia. Transitiivisuus viittaa  verbille kuuluviin ydinargumentteihin, jotka ovat pakollisia. Verbin valenssi ja transitiivisuus eivät siis aina vastaa toisiaan.
Unbroken

Wikisanakirjassa on tähän liittyvä sananselitys: .
Unbroken voi tarkoittaa ainakin seuraavia:
HMS Unbroken, Yhdistyneen kuningaskunnan merivoimien U-luokan sukellusvene
Unbroken: A World War II Story of Survival, Resilience, and Redemption, Laura Hillenbrandin kirja vuodelta 2010
Murtumaton (Unbroken), Hillenbrandin kirjaan perustuva elokuva vuodelta 2014
Musiikissa

Unbroken, yhdysvaltalainen hardcore punk -yhtye
Unbroken, A Perfect Murderin albumi vuodelta 2004
Unbroken , Demi Lovaton albumi vuodelta 2011
”Unbroken”, Demi Lovaton kappale
Unbroken, Katharine McPheen albumi vuodelta 2010
Unbroken, Fionan albumi vuodelta 2011
”Unbroken”, Tim McGraw’n kappale
”Unbroken”, María Ólafsdóttirin kappale, jolla hän edusti Islantia Eurovision laulukilpailussa 2015
”Unbroken”, Stan Walkerin kappale
”Unbroken”, Black Veil Bridesin kappale soundtrack-albumilta The Avengers
”Unbroken”, Killswitch Engagen kappale albumilta As Daylight Dies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Unbroken”, voi hakea sivunnimihaulla, laajalla sivunnimihaulla tai tekstihaulla.